als_Latn dik_Latn sag_Latn
Piktura e Hitlerit shitet për 130.000 euro
Një pikturë që besohet të jetë punuar nga vetë diktatori gjerman, Adolf Hitler është shitur në një ankand të Gjermanisë me një vlerë prej 130 mijë eurosh.
Piktura e vitit 1914 paraqet qytetin e Mynihut, ndërsa u hodh në shitje nga dy motra, gjyshi i të cilave e kishte blerë pikturën në vitin 1916, kurse blerësi, sipas Reuters, mbeti anonim.
Në pjesën nga pas pikturës është firma e Adolf Hitlerit, ndërsa titulli i veprës është “Alte Rathaus”.
Nxjerrja e pikturave amatore të Hitlerit nëpër ankande është kritikuar shumë në Gjermani, pasi dihet se ai as nuk është pranuar në Akademinë e Arteve të Bukura të Vjenës dhe pikturat nuk kanë vlerë, përpos emrit të tij.
als_Latn als_Latn als_Latn als_Latn als_Latn